smcproject/ml-wiki-sentences huggingface dataset:
പുരാതന അർമേനിയയുടെ ചരിത്രപരമായ വിഭജനത്തെ അടിസ്ഥാനമാക്കി, ഈ പ്രവിശ്യയുടെ ഇപ്പോഴത്തെ പ്രദേശങ്ങളിൽ അയ്‍രാരത്ത് പ്രവിശ്യയിലെ വരഷ്നുനിക് കന്റോണിന്റെ ഭാഗങ്ങൾ, ഗുഗാർക്ക് പ്രവിശ്യയിലെ ഡ്സോറാപോർ, കോഖ്ബാപോർ കന്റോണുകൾ, യുട്ടിക് പ്രവിശ്യയിലെ അഖ്വെ, തുച്കാടക് (താവുഷ്) കന്റോണുകൾ എന്നിവ ഉൾക്കൊള്ളുന്നു.
പ്രവിശ്യ പൂർണ്ണമായും ലെസ്സർ കോക്കസസിന്റെ പർവതനിരകൾക്കിടയിലായാണ് സ്ഥിതിചെയ്യുന്നു.
കിഴക്ക് മിയാപോർ മലനിരകൾ , വടക്ക് സോംഖേട്ടി മലനിരകൾ , കിഴക്ക് ഗുഗാർക്ക് മലനിരകൾ , തെക്ക് കെനാറ്റ്സ് മലനിരകൾ എന്നിവയാൽ വലയം ചെയ്യപ്പെട്ടതാണ് പ്രവിശ്യ.
താവുഷ് പ്രവിശ്യയിലെ ഏറ്റവും ഉയരമുള്ള സ്ഥലം ഏകദേശം 2993 മീറ്റർ ഉയരമുള്ള മിയാപോർ കൊടുമുടിയും ഏറ്റവും താഴ്ന്ന സ്ഥലം 380 മീറ്റർ ഉയരത്തിൽ ഡെബെദവാൻ ഗ്രാമത്തിനടുത്തുള്ള ഡെബെഡ് നദീതടത്തിലുമാണ് സ്ഥിതി ചെയ്യുന്നത്.
അർമേനിയയിലെ പ്രധാന ജലസ്രോതസ്സായി ഈ പ്രവിശ്യയെ കണക്കാക്കുന്നു.
പ്രധാന സ്രോതസ്സ് അഖ്സ്റ്റേവ് നദിയും അതിന്റെ ഉപനദികളായ ഗെറ്റിക് , വോസ്‌കെപാർ , സർനാജർ എന്നിവയുമാണ്.
ചെറു നദികളിൽ അഖും, താവുഷ്, ഖണ്ട്സോറട്ട് എന്നിവ ഉൾപ്പെടുന്നു.
പർവ്വതനിരകളിലെ നീരുറവകൾ, ധാതുജല പ്രവാഹങ്ങൾ തുടങ്ങിയവയാൽ സമൃദ്ധമായ താവുഷ് പ്രവിശ്യ പാർസ് തടാകം , ഗോഷ് തടാകം എന്നിവപോലെയുള്ള ചെറിയ തടാകങ്ങളാലും സമ്പന്നമാണ്.
പ്രധാനമായും ദിലിജാൻ, ഇജേവാൻ, ബെർഡ് പട്ടണങ്ങൾക്ക് ചുറ്റുമായുള്ള നിബിഢമായ വനപ്രദേശങ്ങളാൽ താവുഷ് പ്രവിശ്യയുടെ ഭൂരിഭാഗവും മൂടപ്പെട്ടിരിക്കുന്നു.
ഡിലിജാൻ ദേശീയോദ്യാനം , അഖ്‌നാബാദ് ടാക്‌സസ് ഗ്രോവ് സാങ്ച്വറി, അർജാത്ഖെൽനി ഹാസൽ സാങ്ച്വറി, ഗാന്ധ്‌സാകർ സാങ്ച്വറി, ഇജേവൻ സാങ്ച്വറി, സിക്കാതാർ സാങ്ച്വറി എന്നിവ ഉൾപ്പെടെ നിരവധി സംരക്ഷിത വനപ്രദേശങ്ങൾ ഈ പ്രവിശ്യയിൽ സ്ഥിതിചെയ്യുന്നു.
താവുഷിന്റെ തെക്ക് ഭാഗത്തുള്ള കെനാറ്റ്സ് പർവതനിരകൾ.
ഇന്നത്തെ ലോറിയുടെയും താവുഷിന്റെയും പ്രദേശങ്ങളും അയൽരാജ്യമായ ജോർജിയയും 1800–01 ൽ റഷ്യൻ സാമ്രാജ്യത്തിന്റെ ഭാഗമായിരുന്നു.
1804–13 ലെ റുസോ-പേർഷ്യൻ യുദ്ധത്തെത്തുടർന്ന് 1813 ഒക്ടോബറിൽ റഷ്യൻ സാമ്രാജ്യവും ഖജർ പേർഷ്യയും തമ്മിൽ ഒപ്പുവച്ച ഗുലിസ്ഥാൻ ഉടമ്പടി പ്രകാരം ഈ പ്രദേശങ്ങൾ റഷ്യയുടെ ഔദ്യോഗിക പ്രദേശമായിത്തീർന്നു.
1840-ൽ യെലിസാവെറ്റ്പോൾസ്കി ഉയെസ്ഡ് രൂപീകരിക്കപ്പെടുകയും താവുഷിന്റെ ഭൂരിഭാഗം പ്രദേശങ്ങളും റഷ്യൻ സാമ്രാജ്യത്തിന്റെ പുതുതായി സ്ഥാപിതമായ ഭരണ വിഭജന പ്രദേശങ്ങളുടെ ഭാഗമായിത്തീരുകയും ചെയ്തു.
പിന്നീട് 1868-ൽ എലിസബത്ത്പോൾ ഗവർണറേറ്റ് സ്ഥാപിക്കപ്പെടുകയും താവുഷ് ഭൂപ്രദേശം ഗവർണറേറ്റിൽ പുതുതായി രൂപംകൊണ്ട കസാഖ്സ്കി ഉയെസ്ഡിന്റെ ഭാഗമാവുകയും ചെയ്തു.
1930 മുതൽ 1995 വരെയുള്ള​കാലത്ത്, ആധുനിക താവുഷിനെ അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിനുള്ളിൽ ഇജേവാൻ റയൺ, നോയംബെര്യാൻ റയൺ, ഷംഷാദിൻ റയൺ എന്നിങ്ങനെ 3 റയണുകളായി വിഭജിച്ചു.
1995 ലെ പ്രാദേശിക ഭരണ പരിഷ്കരണത്തോടെ 3 റയണുകളും സംയോജിപ്പിച്ച് താവുഷ് പ്രവിശ്യ രൂപീകരിക്കപ്പെട്ടു.
അർമേനിയയിലെ ഏറ്റവും കുറഞ്ഞ ജനസംഖ്യയുള്ള രണ്ടാമത്തെ പ്രവിശ്യയാണ് താവുഷ്.
2011 ലെ ഔദ്യോഗിക സെൻസസ് അനുസരിച്ച് താവുഷിൽ 128,609 (62,083 പുരുഷന്മാരും 66,526 സ്ത്രീകളും) ജനസംഖ്യയുണ്ടായിരുന്നു.
ഇത് അർമേനിയയിലെ മൊത്തം ജനസംഖ്യയുടെ 4.3% വരുന്നതാണ്.
നഗര ജനസംഖ്യ 54,186 (42.1 ശതമാനം), ഗ്രാമീണ ജനസംഖ്യ 74,423 (57.9 ശതമാനം) എന്നിങ്ങനെയാണ്.
പ്രവിശ്യയിൽ 5 നഗര സമൂഹങ്ങളും 55 ഗ്രാമീണ സമൂഹങ്ങളുണ്ട്.
21,081 ജനസംഖ്യയുള്ള ഇജേവാൻ പ്രവിശ്യാ കേന്ദ്രമാണ് ഏറ്റവും വലിയ നഗര സമൂഹം.
മറ്റ് നഗര കേന്ദ്രങ്ങളിൽ ഡിലിജാൻ, ബെർഡ്, നോയംബെര്യാൻ, അയ്‍റം എന്നിവ ഉൾപ്പെടുന്നു.
4,420 ജനസംഖ്യയുള്ള തോഖ്ബ് ഗ്രാമമാണ് താവുഷ് പ്രവിശ്യയിലെ ഏറ്റവും വലിയ ഗ്രാമീണ മുനിസിപ്പാലിറ്റി.
അവലംബം ബാഹ്യ ലിങ്കുകൾ Tavush Province എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Tavush guide with detailed descriptions, by Rick Ney Tavush Marz Tourist Guide
താവോസ് പ്വേബ്ലോ
തെക്കുപടിഞ്ഞാറൻ അമേരിക്കൻ ഐക്യാനാടുകളിലെ ഒരു തദ്ദേശീയ അമേരിക്കൻ ഇന്ത്യൻ ജനവിഭാഗമാണ് പ്വേബ്ലോകൾ (pueblo) .
ഫെഡറൽ ഭരണകൂടം അംഗീകരിച്ച 21 പ്വേബ്ലൊ ജനവിഭാഗങ്ങളുണ്ട്.
അവയിൽ ഒന്നാണ് താവോസ് പ്വേബ്ലോ (ഇംഗ്ലീഷ്: Taos Pueblo ; സ്പാനിഷ്: Pueblo de Taos ).
ഈ തദ്ദേശീയ അമേരിക്കൻ ഇന്ത്യൻ ജനത താവോസ് ഭാഷയാണ് സംസാരിക്കുന്നത്.
ഇവരുടെ അധിവാസകേന്ദ്രങ്ങളും പ്രശസ്തമാണ്.
ഇവക്ക് ഏകദേശം 1000 വർഷത്തോളം പഴക്കമുണ്ട്.
ന്യൂമെക്സിക്കോയിലെ ആധുനിക നഗരമായ താവോസ് നഗരത്തിനും 1.6 കിലോമീറ്റർ വടക്കാണ് ഇവരുടെ പ്രദേശം സ്ഥിതിചെയ്യുന്നത്.
അമേരിക്കയിൽ തുടർച്ചയായി അധിവസിച്ചുപോരുന്ന ഏറ്റവും പഴയ ജനസമൂഹമായാണ് ഇവർ കണക്കാക്കപ്പെടുന്നത്.
എട്ട് വടക്കൻ പ്വേബ്ലോകൾ എന്നറിയപ്പെടുന്നവയിലെ തദ്ദേശീയ ജനവിഭാഗമാണ് താവോസിലെ പ്വേബ്ലോ.
താവോസ് പ്വേബ്ലോകളുടെ ഏറ്റവും ശ്രദ്ധേയമായ വാസ്തുനിർമ്മിതിയാണ് അവരുടെ ബഹുനില ഭവനങ്ങൾ.
ചുവപ്പും തവിട്ടും ചേർന്ന നിറത്തിൽ കാണപ്പെടുന്ന അഡോബ് എന്നയിനം കട്ടകളാണ് ഇതിന്റെ നിർമ്മാനത്തിന് ഉപയോഗിച്ചിരിക്കുന്നത്.
വ 1000നും 1450നും ഇടയിൽ പണികഴിപ്പിച്ച നിർമ്മിതികളാണ് ഈ വീടുകൾ എന്ന് പറയപ്പെടുന്നു ഇതും കാണുക റെഡ്‌ ഇന്ത്യൻ ജനത അവലംബം
താവർചന്ദ് ഗെഹ്‌ലോട്ട്
2021 ജൂലൈ പതിനൊന്ന് മുതൽ കർണാടക ഗവർണറായി തുടരുന്ന മധ്യപ്രദേശിൽ നിന്നുള്ള മുതിർന്ന ബി.ജെ.പി നേതാവാണ് താവർചന്ദ് ഗെലോട്ട്.
(ജനനം : 1948 മെയ് 18) നാല് തവണ ലോക്സഭാംഗം,
മൂന്ന് തവണ നിയമസഭാംഗം,
രണ്ട് തവണ രാജ്യസഭാംഗം,
രണ്ട് തവണ കേന്ദ്ര മന്ത്രി, രാജ്യസഭയിലെ ബി.ജെ.പി നേതാവ് എന്നീ നിലകളിലും പ്രവർത്തിച്ചിട്ടുണ്ട്.
മധ്യപ്രദേശിലെ ഉജ്ജയിനിലെ ഒരു ദളിത് കുടുംബത്തിൽ റാംലാൽ ഗെലോട്ടിൻ്റെയും സുമൻ ഭായിയുടേയും മകനായി 1948 മെയ് 18ന് ജനനം.
പ്രാഥമിക വിദ്യാഭ്യാസത്തിന് ശേഷം ഉജ്ജയിനിലുള്ള വിക്രം യൂണിവേഴ്സിറ്റിയിൽ നിന്ന് ബി.എ. ബിരുദം നേടി.
1962-ൽ ആർ.എസ്.എസിൽ അംഗമായി ചേർന്നതോടെയാണ് ഗെലോട്ടിൻ്റെ രാഷ്ട്രീയ ജീവിതം തുടങ്ങുന്നത്.
1962 മുതൽ 1977 വരെ ജനസംഘത്തിലും 1977 മുതൽ 1980 വരെ ജനതാ പാർട്ടിയിലും അംഗമായിരുന്നു.
1980-ൽ ബി.ജെ.പിയിൽ ചേർന്ന ഗെലോട്ട് യുവമോർച്ചയിലൂടെ ബി.ജെ.പി നേതൃനിരയിലെത്തി.
പ്രധാന പദവികളിൽ 1977-1980 : വൈസ്പ്രസിഡൻ്റ്, ജനറൽ സെക്രട്ടറി : ജനതാ പാർട്ടി മധ്യപ്രദേശ് 1980- 1984 : നിയമസഭാംഗം, മധ്യപ്രദേശ് 1983-1984 : യുവമോർച്ച സംസ്ഥാന സെക്രട്ടറി, മധ്യപ്രദേശ് 1985-1986 : യുവമോർച്ച സംസ്ഥാന ഉപാധ്യക്ഷൻ 1986-1988 : ബി.ജെ.പി,  ജില്ലാ പ്രസിഡൻ്റ് 1988-1989 : എസ്.സി മോർച്ച, സംസ്ഥാന പ്രസിഡൻറ് 1990-1992 : നിയമസഭാംഗം, മധ്യപ്രദേശ് 1990-1992 : സംസ്ഥാന ജലവിഭവ വകുപ്പ് മന്ത്രി 1993-1996 : നിയമസഭാംഗം, മധ്യപ്രദേശ് 1995-1996 : മികച്ച നിയമസഭ സാമാജികൻ പുരസ്കാരം 1996 : ലോക്സഭാംഗം, ഷാജപ്പൂർ(1) 1998 : ലോക്സഭാംഗം, ഷാജപ്പൂർ(2) 1999 : ലോക്സഭാംഗം, ഷാജപ്പൂർ(3) 1999 : ബി.ജെ.പി, ചീഫ് വിപ്പ് ലോക്സഭ 2002-2004 : ബി.ജെ.പി, ദേശീയ സെക്രട്ടറി 2004 : ലോക്സഭാംഗം, ഷാജപ്പൂർ(4) 2004-2006 : ബി.ജെ.പി, ദേശീയ വൈസ് പ്രസിഡൻറ് 2006-2014 : ബി.ജെ.പി, ദേശീയ ജനറൽ സെക്രട്ടറി 2006-2021 : അംഗം ബി.ജെ.പി, പാർലമെൻററി ബോർഡ്, കേന്ദ്ര തിരഞ്ഞെടുപ്പ് സമിതി 2009 : ദേവാസ് മണ്ഡലത്തിൽ നിന്ന് ലോക്സഭയിലേക്ക് മത്സരിച്ച് പരാജയപ്പെട്ടു 2012-2018 : രാജ്യസഭാംഗം, മധ്യപ്രദേശ് (1) 2014-2019, 2019-2021 : കേന്ദ്ര സാമൂഹികനീതി-ക്ഷേമ വകുപ്പ് മന്ത്രി 2018-2021 : രാജ്യസഭാംഗം, മധ്യപ്രദേശ് (2) 2019-2021 : പാർലമെൻററി പാർട്ടി ലീഡർ, രാജ്യസഭ 2021-തുടരുന്നു : കർണാടക, ഗവർണർ അവലംബം ↑ "Thawar Chand Gehlot sworn in as Governor of Karnataka - The Hindu" https://www.thehindu.com/news/national/karnataka/thawar-chand-gehlot-sworn-in-as-governor-of-karnataka/article35268302.ece/amp/ ↑ "Union Minister Thawarchand Gehlot appointed as Karnataka Governor - India Today" https://www.indiatoday.in/amp/india/story/cabinet-reshuffle-union-minister-thaawarchand-gehlot-governor-1824468-2021-07-06 ↑ "Who is Thaawarchand Gehlot, the 19th Governor of Karnataka?" https://indianexpress.com/article/india/who-is-thaawarchand-gehlot-karnataka-governor-7399342/lite/ ↑ "Union minister Thaawarchand Gehlot appointed Karnataka Governor, says will live up to expectations | Latest News India - Hindustan Times" https://www.hindustantimes.com/india-news/thawarchand-gehlot-is-new-karnataka-governor-says-will-live-up-to-expectations-101625561722621-amp.html ↑ "New Governors appointed in 8 states, Thawarchand Gehlot gets Karnataka, Bandaru Dattatreya Haryana - The Economic Times Video | ET Now" https://m.economictimes.com/news/politics-and-nation/new-governors-appointed-in-8-states-thawarchand-gehlot-gets-karnataka-bandaru-dattatreya-haryana/amp_videoshow/84166950.cms ↑ "Thawarchand Gehlot to take oath as Karnataka Governor today | Latest News India - Hindustan Times" https://www.hindustantimes.com/india-news/thawarchand-gehlot-to-take-oath-as-karnataka-governor-today-101625962102489-amp.html ↑ "Shajapur Lok Sabha Election Result - Parliamentary Constituency" https://resultuniversity.com/election/shajapur-lok-sabha പുറം കണ്ണികൾ
താവോയിസം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Taoism
അതിപ്രാചീനമായ ഒരു ചൈനീസ് ദാർശനിക പ്രസ്ഥാനവും മതവുമാണ്‌ താവോയിസം .
താവോ എന്ന വാക്കിന്റെ അർത്ഥം മാർഗം എന്നാണ്‌.
മതപരിവേഷം ഉണ്ടാകും മുൻപ് താവോയിസം ചൈനയിലാകമാനം പ്രചാരം നേടിയ ഒരു ജീവിതവീക്ഷണമായിരുന്നു.
പ്രകൃതിയുടെ മാർഗ്ഗം, സ്വാഭാവികതയുടെ മാർഗ്ഗം എന്നെല്ലാം വിശേഷിപ്പിക്കപ്പെടുന്ന താവോയിസം വിവേകപൂർവം ജീവിക്കുവാൻ ജനങ്ങളെ ഉദ്ബോധിപ്പിച്ചു.
പ്രപഞ്ചത്തിന്റെ പ്രവാഹം എന്നർഥം വരുന്ന താവോ (Tao), നന്മനിറഞ്ഞ ചലനാത്മകമായ ജീവിതം അഥവാ ദെ ( De), പ്രവർത്തനോന്മുഖത എന്ന വു വിയ് (Wu wei), ലാളിത്യത്തെക്കുറിയ്ക്കുന്ന പു (Pu) എന്നിവയാണ്‌ താവോയിസത്തിലെ വിശ്വാസപ്രമാണങ്ങൾ.
ചൈനയിലെ ജ്യോതിശാസ്ത്രം , പാചകവിധികൾ, ആയോധനകലകൾ എന്നിവയിലെല്ലാം താവോയിസത്തിന്റെ സ്വാധീനം തെളിഞ്ഞു കാണാം.
ലാവോസി
ലാവോസി (ബി.സി. 604-517) ആണ് താവോ മതസ്ഥാപകൻ. 'ചൈനയിലെ ബുദ്ധൻ' എന്ന അപരനാമത്തിലാണ് ഇദ്ദേഹം അറിയപ്പെടുന്നത്. 'താവോ' എന്ന ചൈനീസ് വാക്കിന് 'മാർഗം' എന്നാണ് അർഥം. 'താവോമതം, ദൌ മതം ,എന്നിങ്ങനെയും താവോയിസം വ്യവഹരിക്കപ്പെടുന്നുണ്ട്. അതിപ്രാചീനമായ സാംസ്കാരിക പാരമ്പര്യം സ്വായത്തമായുള്ള ചൈനക്കാരുടെ ആദ്യകാല മതവിശ്വാസങ്ങളിൽപ്പോലും ആധ്യാത്മികതയുടെ ഭാസുരഭാവങ്ങൾ കാണാൻ കഴിയും. പ്രപഞ്ചത്തിന് കാരണവും നിയാമകവുമായ ഒരു സത്തയെ സർവശക്തൻ, മോക്ഷം, മാർഗ്ഗം തുടങ്ങിയ വ്യത്യസ്ത പേരുകളിൽ അവർ അംഗീകരിച്ചിരുന്നതായി താവോ തേ കിങ് എന്ന പ്രാമാണിക ഗ്രന്ഥത്തിൽ സൂചിപ്പിക്കുന്നു. തേ എന്ന പദം ധർമത്തെ പ്രതിനിധാനം ചെയ്യുന്നു. ഈ കാലഘട്ടം ചൈനയിലെ 'തേയുടെ യുഗം'എന്ന പേരിലാണ് അറിയപ്പെടുന്നത്.
ഇക്കാലത്ത്, അറിവിന് യാതൊരു വിലയും കല്പിച്ചിരുന്നില്ല.
ജോലിക്കായി ആരെയും എവിടെയും നിയമിച്ചിരുന്നുമില്ല.
ഉന്നതന്മാരെന്നോ അധമന്മാരെന്നോ ഭേദവുമില്ലായിരുന്നു.
ജനങ്ങൾ സർവതന്ത്ര സ്വതന്ത്രരായി വിഹരിച്ചിരുന്നു.
അവർ ഋജുബുദ്ധികളും സദാചാരനിഷ്ഠരും സത്ഗുണസമ്പന്നരുമായിരുന്നു.
വിശ്വാസ്യത എന്തെന്ന് പ്രത്യേകം പഠിക്കാതെതന്നെ ജനങ്ങൾ പരസ്പരം വിശ്വസ്തത പുലർത്തിപ്പോന്നു.
ഈ കാലഘട്ടമാണ് ലാവോസി എന്ന പ്രഥമ ഗുരുവിന്റെ ഉപദേശത്തോടെ താവോമതത്തിന്റെ തത്ത്വസംഹിതയ്ക്ക് അടിത്തറ പാകിയത്.
A Taoist Temple in Taiwan , showing elements of the Jingxiang religious practice and sculptures of Dragon and Lion guardians
ലാവോസി (ബി.സി. 604-517) കൺഫ്യൂഷ്യസിന് (ബി.സി. 551-470) മുമ്പ് ജീവിച്ചിരുന്ന പ്രഥമഗണനീയനായ വേദാന്തിയായിരുന്നു. 'ലാവോസി'എന്ന ചൈനീസ് പേരിന് 'പ്രഥമ ഗുരു'എന്നാണ് അർഥം.
താവോ-തെയിങ്
താവോമതത്തിന്റെ പ്രാമാണികഗ്രന്ഥമാണ് താവോ-തെയിങ്.
ഒറ്റ രാത്രികൊണ്ടാണ് ലാവോസി ഈ ഗ്രന്ഥം രചിച്ചത് .
താവോ തേ-യിങിൽ 'താവോ' എന്നും 'തേ' എന്നും രണ്ട് ഭാഗങ്ങളിലായി അയ്യായിരത്തിനുമേൽ വാക്കുകളുള്ള വിശ്വാസപ്രമാണങ്ങൾ ആണ് ചർച്ച ചെയ്തിരിക്കുന്നത്.
വെറും ശുഷ്കമായ ഒരു വേദാന്തഗ്രന്ഥമായി ഇതിനെ കരുതാനാവില്ലെന്നും മഹനീയമായ നിരവധി ഗുണപാഠങ്ങളടങ്ങിയ വിശിഷ്ട തത്ത്വശാസ്ത്രഗ്രന്ഥമായാണ് ഇതിനെ കാണേണ്ടതെന്നുമാണ് ലാവോസി അഭിപ്രായപ്പെട്ടിട്ടുള്ളത്.
ഇതിലെ 'താവോ'യും 'തേ'യും ജീവശക്തി വഹിക്കുന്നു എന്നാണ് സങ്കല്പം.
അവയെ രണ്ടിനെയും ഉൾക്കൊള്ളുവാൻ കഴിവുള്ള ഗ്രന്ഥമായ 'കിങ്' എന്ന മൂന്നാം ഭാഗവും കൂടെ ചേർക്കുമ്പോൾ മാത്രമേ ഗ്രന്ഥത്തിനു പൂർണത ലഭിക്കുന്നുള്ളൂ.
ചൈനക്കാർ നിത്യജീവിതത്തിൽ മാർഗദർശകമായി കരുതിയിരിക്കുന്നത് ഈ ഗ്രന്ഥത്തെയാണ്.
ലാവോസി പഠിച്ച പഴയ പ്രമാണങ്ങളിൽനിന്നു പ്രചോദനമുൾക്കൊണ്ട് വിരചിച്ച ഈ ഗ്രന്ഥത്തിൽ, ചൈനക്കാർ അതിപുരാതനകാലം മുതൽ ആരാധിച്ചുപോന്ന പ്രപഞ്ച പ്രതിഭാസമായ താവോയിലേക്ക് എല്ലാ ചിന്തകളേയും കേന്ദ്രീകരിക്കുന്നതിന് ആഹ്വാനം ചെയ്തു.
ലാവോസിയുടെ ചിന്തകളുടെയെല്ലാം സ്ഥായീഭാവവും സ്വരവും താവോ(മാർഗം), തേ(ധർമം) എന്നീ രണ്ടേ രണ്ടു പദങ്ങളാണ് (way and virtue).
സർവവും ഇതിലടങ്ങിയിരിക്കുന്നു.
താവോയിലും തേയിലും അടങ്ങിയിട്ടുള്ള തത്ത്വങ്ങൾ പ്രപഞ്ചഘടനയുടെതന്നെ ഘടകങ്ങളാണ്.
ഓരോ കാലഘട്ടത്തിനനുസരിച്ച് അവയ്ക്ക് രൂപഭേദങ്ങൾ വന്നുചേരുന്നു എന്നുമാത്രം.
താവോ മതത്തിന്റെ പ്രാധാന്യത്തെപ്പറ്റി ലാവോസി പറയുന്നതിപ്രകാരമാണ്.
"പ്രകൃതിയിലെ എല്ലാ വസ്തുക്കളും ശാന്തമായി പെരുമാറുന്നു.
അവ നിലനില്ക്കുകയും ഒന്നും സമ്പാദിക്കാതിരിക്കുകയും ചെയ്യുന്നു.
അവയുടെ കർത്തവ്യം നിറവേറ്റുകയും അവകാശങ്ങൾ പുറപ്പെടുവിക്കാതിരിക്കുകയും ചെയ്യുന്നു.
എല്ലാ ജീവജാലങ്ങളും അവരവരുടെ ജോലി നിർവഹിച്ചു വരുന്നതുപോലെ തിരിച്ചുപോകുന്നതും നമ്മൾ കാണുന്നു.
അവ പരിപൂർണതയിലെത്തി ഉദ്ഭവസ്ഥാനത്തു തിരിച്ചെത്തുകയാണ് ചെയ്യുന്നത്.
ഉദ്ഭവത്തിലേക്കു മടങ്ങുക എന്നതിന് നിത്യ വിശ്രമം അഥവാ നിയതിയിലേക്കുള്ള നിവൃത്തി എന്നാണർഥം.
ലാവോസി മഹത്തായ പ്രപഞ്ചശക്തി(The great Universal Mother)യെക്കുറിച്ച് പൂർണമായും ബോധവാനായിരുന്നു.
പ്രകൃതി മനുഷ്യനേയും ജീവിതത്തേയും ലഘുവും ശാന്തിമയവുമായാണ് രൂപവത്കരിച്ചിരിക്കുന്നത്.
അന്നത്തെ ലോകം സുഖപ്രദമായിരുന്നു.
എന്നാൽ മനുഷ്യൻ വിജ്ഞാനം ആർജിച്ചുതുടങ്ങിയതോടെ ജീവിതം സങ്കീർണവും ദുരിതപൂർണവുമായിത്തീർന്നു എന്നാണ് താവോയിസ്റ്റ് ചിന്താഗതി വെളിവാക്കുന്നത്.
പ്രകൃതിയുടെ നിത്യനിരാമയമായ നിയമങ്ങളിലേക്കുള്ള തിരിച്ചുപോക്ക് അഥവാ താവോയെ പ്രാപിക്കലാണ് താവോയിസത്തിന്റെ പരമപ്രധാനമായ പ്രമാണം.
പ്രകൃതിയുടെ പൊതുതത്ത്വങ്ങളിൽ നിന്നാണ് ലാവോസി ഒരു തീരുമാനത്തിലെത്തുന്നത്.
വിവിധവും വിചിത്രവുമായ പ്രകൃതിയുടെ പ്രക്രിയകളിൽ അവധാര്യമല്ലാത്ത ഒരു പരമയാഥാർഥ്യം അടങ്ങിയിട്ടുണ്ട്.
അതാകട്ടെ സ്വയം പ്രത്യക്ഷപ്പെടുകയാണു ചെയ്യുന്നത്.
ഈ പരമപ്രധാന തത്ത്വത്തിന്, പ്രകൃതിയുടെ എല്ലാ പ്രതിഭാസങ്ങളിലും അന്തർലീനമായിരിക്കുന്ന ഈ ശക്തിവിശേഷത്തിന് താവോ അഥവാ 'തായോ' എന്നു പേരിട്ടിരിക്കുന്നു. 'തായോ' എന്താണ്?
എന്ന അന്വേഷണത്തിന് പ്രസിദ്ധ താവോയിസ്റ്റായ ഹ്വായി നാന്റ് ദ്സു (Haui Nant tsu) നല്കുന്ന വിശദീകരണം "സ്വർഗങ്ങൾക്ക് സഹായകവും ഭൂമിയെ ഉൾക്കൊള്ളുന്നതും സീമയോ പരിധിയോ ഇല്ലാത്തതും സമസ്ത ചരാചരങ്ങളെയും വലയം ചെയ്തു നില്ക്കുന്നതും അരൂപിയും ആണ് എന്നാണ്.
താവോ ദർശനത്തിന് 'പ്രകൃതിവാദദർശന'മെന്ന പേരും പറയാവുന്നതാണ്.
ഒരു തരത്തിലുള്ള നൈഷ്കർമ്യമാണ് താവോയിസ്റ്റുകളുടെ ആദർശം.
സംഭവങ്ങളുടെ ഗതിവിഗതികൾ നിർന്നിമേഷരായി നോക്കിനില്ക്കുകയല്ലാതെ, അതിലിടപെടുന്നതിനു ശ്രമിക്കാറില്ല എന്നതാണ് ഇവരുടെ രീതി.
വിജ്ഞാന സമാഹരണത്തേയും ബുദ്ധിജീവികളേയും രാഷ്ട്രത്തിന്റെ ബദ്ധശത്രുക്കളായി കരുതുന്ന ഈ സിദ്ധാന്തത്തിനോട് കൺഫ്യൂഷ്യസിന് യോജിക്കാൻ കഴിയാതെവന്നപ്പോഴാണ് ചൈനയിൽ കൺഫ്യൂഷ്യനിസം രൂപംകൊണ്ടത്.
ലാവോസിയുടെ ശിഷ്യനായിരുന്ന ചുവാങ് സുവും താവോ ഗ്രന്ഥം രചിച്ചിട്ടുണ്ട് 'വൂ വൈ' (Wu-wei) എന്നറിയപ്പെടുന്ന 'തേ'യുടെ പ്രായോഗിക ധർമത്തെക്കുറിച്ചു സൂചിപ്പിക്കുന്നത്, യുഗാന്തരങ്ങളായുള്ള വിജ്ഞാനത്തെയാണ് തേ പ്രതിനിധീകരിക്കുന്നതെന്നാണ്.
ജീവിതചര്യയിൽ അവശ്യം വേണ്ട പരമതത്ത്വമായി സ്വീകരിച്ചിട്ടുള്ള 'വൂ വൈ'കൊണ്ട് വ്യവഹരിക്കുന്നത് ക്ളേശരഹിതം, സഹകരണ രഹിതം, പ്രയത്നരഹിതം എന്നിങ്ങനെയുള്ള നിഷ്ക്രിയത്വത്തെയാണ്.
പ്രകൃതിയുടെ ദൈനംദിന കർമങ്ങളിൽ ഒരുതരത്തിലും തടസ്സപ്പെടുത്താതിരിക്കലാണ് അർഥമാക്കുന്നത്.
വൂ വൈ-യെ സർഗാത്മക ശക്തിയായാണ് താവോയിസ്റ്റുകൾ പരിഗണിക്കുന്നത്.
നിശ്ശബ്ദതയും എളിമയും ഏകാന്തതയും ആധ്യാത്മിക ജീവിതത്തിന്റെ ഉന്നതിക്കുള്ള മാർഗങ്ങളായും ഇവർ കരുതിപ്പോന്നു.
ആന്തരിക ജ്ഞാനത്തേയും ഇച്ഛാശക്തിയേയും വെളിപ്പെടുത്തുന്ന ഒന്നാണ് വൂവൈ.
പ്രകടനങ്ങളിലും ഉദ്ദേശ്യങ്ങളിലും വിശ്വസിക്കാത്തവരാണ് താവോയിസ്റ്റുകൾ.
നിഷ്ക്രിയത്വം അഥവാ ഒന്നും ചെയ്യാതിരിക്കലല്ല, പ്രകൃതിക്കൊത്ത് ജീവിക്കാനും സർവഭൂതങ്ങളോടും സമഭാവന കൈക്കൊള്ളാനുമാണ് താവോയിസം ആഹ്വാനം ചെയ്യുന്നത്.
വിജ്ഞാനത്തിൽ നിന്നു പിന്തിരിഞ്ഞ് ആഗ്രഹങ്ങൾ പരിത്യജിച്ച് ഇഹപരങ്ങളുടെ ലക്ഷ്യമായ താവോ തേ-യെ യോഗികൾ ആശ്രയിക്കുന്നു.
കലങ്ങിയ വെള്ളം സ്വച്ഛമായിക്കിടന്നാൽ തെളിയുന്നതു പോലെ, അറിവുകൊണ്ടു മനസ്സിനെ മലീമസമാക്കാതിരുന്നാൽ മനസ്സ് പരിശുദ്ധമായിരിക്കുമെന്നാണ് താവോയിസ്റ്റുകളുടെ വിശ്വാസം.
സാധാരണക്കാരുടെ ദൈനംദിനജീവിതത്തിൽ ഗണ്യമായ സ്വാധീനത ചെലുത്തിയിരുന്ന ഈ പ്രസ്ഥാനം നൂറ്റാണ്ടുകൾ കഴിഞ്ഞ് മതപരിവേഷം കൈക്കൊള്ളുകയും നാട്ടിലെ അന്ധവിശ്വാസങ്ങളെ പ്രോത്സാഹിപ്പിച്ചുകൊണ്ട് അധഃപതിക്കുകയും ചെയ്തു.
ആയപ്പോൾ ഈ സിദ്ധാന്തം ആചാരജഡിലവും മന്ത്രവാദപ്രധാനവുമാവുകയും പുരോഹിതന്മാർ നിയന്ത്രിക്കുന്ന അന്ധമായ ഒരു മതവിശ്വാസമായി പരിണമിക്കുകയും ചെയ്തു.
കൺഫ്യൂഷ്യനിസവും താവോയിസവും വ്യതിരിക്ത മതശാഖകളായി മാറുകയും വ്യത്യസ്ത പഥങ്ങളിലൂടെ സഞ്ചരിക്കുകയും ചെയ്തു.
ബുദ്ധമതം ചൈനയിൽ അതിവേഗം പ്രചരിക്കാൻ തുടങ്ങിയതോടെ താവോയിസം ബുദ്ധമതത്തിൽ വിലയം പ്രാപിച്ച് വിസ്മൃതിയിൽ ലയിച്ചു.
അവലംബം ↑ http://www.religionfacts.com/taoism/fastfacts.htm ↑ പഠിപ്പുര, മനോരമ ദിനപത്രം, 2012 ഓഗസ്റ്റ് 3 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താവോയിസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തസ്കാ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് തസ്കാ.
2011 ലെ ഇന്ത്യൻ കാനേഷുമാരി വിവരമനുസരിച്ച് തസ്കാ ൽ 40 വീടുകൾ ഉണ്ട്.
ആകെ ജനസംഖ്യ 284 ആണ്.
ഇതിൽ 129 പുരുഷന്മാരും 155 സ്ത്രീകളും ഉൾപ്പെടുന്നു.
തസ്കാ ലെ സാക്ഷരതാ നിരക്ക് 77.46 ശതമാനമാണ്.
തസ്കാ ലെ 6 വയസ്സിനു താഴെയുള്ള കുട്ടികളുടെ എണ്ണം 29 ആണ്.
ഇത് തസ്കാ ലെ ആകെ ജനസംഖ്യയുടെ 10.21 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 85 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 74 പുരുഷന്മാരും 11 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 92.94 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 84.71 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 40 - - ജനസംഖ്യ 284 129 155 കുട്ടികൾ (0-6) 29 14 15 പട്ടികജാതി 0 0 0 പട്ടിക വർഗ്ഗം 0 0 0 സാക്ഷരത 77.46 % 46.82 % 53.18 % ആകെ ജോലിക്കാർ 85 74 11 ജീവിതവരുമാനമുള്ള ജോലിക്കാർ 79 71 8 താത്കാലിക തൊഴിലെടുക്കുന്നവർ 72 65 7 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
തസ്നീം സെഹറാ ഹുസൈൻ
തസ്നീം സെഹറാ ഹുസൈൻ ഒരു പാകിസ്താനി തിയോറെറ്റിക്കൽ ഫിസിസ്റ്റും, ലാഹോർ യൂണിവേഴ്സിറ്റി ഓഫ് മാനേജ്മെന്റ സൈൻസിൽ ഫിസിക്സ് വിഭാഗത്തിലെ അസിസ്റ്റന്റ് പ്രൊഫസറുമായിരുന്നു.
ഭൗതികശാസ്ത്രത്തിൽ സർവകലാശാല ബിരുദം നേടിയ ചുരുക്കം ചില പാകിസ്താനി കളിലൊന്നും, പാകിസ്താനിലെ ആദ്യത്തെ സ്ത്രീ  സിദ്ധാന്തവാദിയുമാണ് തസ്നീം.
ഉത്തംഗയായ ഒരു ശാസ്ത്രജ്ഞ എന്ന നിലയ്ക്ക് അവർ പാകിസ്താനിൽ ശാസ്ത്രബോധം വളർത്താനായി അവിടത്തെ സ്ക്കൂളുകളിലും, കോളേജുകളിലുമായി പ്രവർത്തിച്ചു.
ജെർമനിയിലെ, ലിൻഡോ യിൽ വച്ച് നടന്ന നോബൽ സാഹിത്യകലാവിജ്ഞാനനിപുണന്മാരുടെ സംഘമത്തിൽ പാകിസ്താനെ പ്രതിനിധീകരിച്ച് തസ്നീമാണ് പങ്കെടുത്തത്, കൂടാതെ പാരീസിൽ വച്ച് നടന്ന അന്താരാഷ്ട്ര ഭൗതികശാസ്ത്ര വർഷത്തിനോടനുബന്ധിച്ചുണ്ടായ കോൺഫറൻസിൽ  പാകിസ്താനത്തെ സംഘത്തെ എത്തിക്കുകയും ചെയ്തു.
തസ്നീം കമ്പ്രിഡ്ജ് സൈൻസ് ഫെസ്റ്റിവലിലേക്ക് ശ്രേഷ്ഠയായ ശാസ്ത്രജ്ഞമാരെ നയിക്കാനായി ക്ഷണിക്കപ്പെട്ടു,അതിൽ നാഷ്ണൽ അക്കാദമി ഓഫ് സൈൻസ് അംഗവും, ഹാർവാർഡ് മെഡിക്കൽ സ്ക്കൂൾ പ്രൊഫസറായ ഡോ. ജോർജ് എം.ചർച്ച്പു,ലിറ്റ്സർ പുരസ്കാര ജേതാവായ ആർമി ഡി. മാർക്കസ്, എം.ഐ.ടി. പ്രൊഫസറും, നാഷ്ണൽ മെഡൽ ഓഫ് സൈൻസ് ജേതാവുമായ ഡോ. സാലി ചിഷോം എന്നിവരും ഉൾപ്പെടുന്നു.
ജീവിചരിത്രം ആദ്യകാല ജീവിതം
വിദ്യാഭ്യാസം നേടിയ കുടുംബത്തിൽ ജനിച്ചതുകൊണ്ടുതന്നെ, ഹുസൈന് തന്റെ പഠനം ലാഹോറിൽ വച്ച് നിർവഹിച്ചു.
പാരമ്പര്യമില്ലാത്ത അവരുടെ മാതാപിതാക്കൾ ഹുസൈനിന്റെ താത്പര്യങ്ങളെ പ്രോത്സാഹിപ്പിച്ചു.
പിന്നീട് തന്റെ 11-ാം വയസ്സിൽ   
സാധാരണ സ്ക്കൂൾ പഠനം,  വീട്ടു പഠനമായി മാറി.
ഹൂസൈനിനിന്റെ 13-ാം വയസ്സിലെ ഓ ലെവൽ പഠന നിരവാരം (പൂർണമായും ബ്രിട്ടീഷ് കൗൺസിലിലൂടെയുള്ളത്) 15-ാം വയസ്സിൽ എ ലെവൽ പഠന നിരവാരമായി ഉയർന്നു.
ഈ വർഷങ്ങളിലൂടനീളവും അവർ എഴുതികൊണ്ടേയിരുന്നു.
ആ ലേഖനങ്ങളെല്ലാം വളരെ പ്രസക്തിയോടെ പത്രങ്ങളും, മാസികകളും പ്രസിദ്ധീകരിച്ചു.1988-ൽ കാലിഫോർണിയയിൽ വച്ച്, ഹുസൈൻ ചിൽഡ്രൻ ആസ് ദി പീസ്മേക്കർ ഫൗണ്ടേഷൻ നടത്തിയ ഒരു ഇന്റർനാഷ്ണൽ എസ്സെ മത്സരത്തിന് അവർ വിജയാർഹയായി.1990 -ലാണ് പാകിസ്താൻ  പോസ്റ്റ് ഓഫീസ് നടത്തി എസ്സേ മത്സരത്തിൽ ഹുസൈൻ വിജയിക്കുന്നത്.
കിന്നെർഡ് കോളേജിലേക്ക്, ഒരു ബിരുദവുമില്ലാതെ പോയപ്പോൾ ഈ 'ഒറ്റപ്പെടുത്തൽ' തനിക്ക്  പ്രശ്നങ്ങളുണ്ടാക്കി എന്ന് ഡാവൺ ന്യൂസിനായുള്ള ഒരു അഭിമുഖത്തിൽ ഹൂസൈൻ, തെറ്റായി ഉദ്ദരിച്ചു.
എന്നിരുന്നാലും അവർ ധാരാളം പ്രവൃത്തിയിൽ ഏർപ്പെടുകയും, തന്റെ കോളേജിനെ പ്രിതിനിധാനം ചെയ്ത് ഇന്റർ സ്ക്കൂൾ മത്സരങ്ങളിലേക്ക് കവിതയെഴുത്തിനായും, ശാസ്ത്രത്തിനായും പങ്കെടുക്കുകയും ചെയ്തു.
ബിരുദങ്ങൾക്ക് ശേഷം ഹുസൈനിന്, അക്കാദമിതരത്തിൽ നല്ല പ്രകടനം കാഴ്ചവച്ചതിനും, നന്നായി പങ്കെടുത്തതിനും ബോസ്വെൽ മെഡൽ ലഭിക്കുകയുമുണ്ടായി.
== അധിക താളുകൾ == {{ cite web }} : Check date values in: | accessdate= ( help ) അധിക ലിങ്കുകൾ {{ cite web }} : Check date values in: | accessdate= ( help ) 1 2 {{ cite web }} : Check date values in: | accessdate= ( help )
തസ്രാക്ക് ഇംഗ്ലീഷ് വിലാസം https://ml.wikipedia.org/wiki/Thasrak
പാലക്കാട് ജില്ലയിലെ പെരുവെമ്പിന്  അടുത്താണ് തസ്രാക്ക് .
പാലക്കാട് പെരുവെമ്പ്  റൂട്ടിൽ തോട്ടുപാലം ബസ്‌ സ്റ്റോപ്പിൽ ഇറങ്ങിയാൽ തസ്രാക്കിലേക്ക് എത്താവുന്നതാണ്.
കുഴൽമന്ദത്തു നിന്ന് കൊടുവായൂർ വഴിയും എത്തിച്ചേരാം.
അള്ള പിച്ച മൊല്ലാക്കയുടെ പള്ളിയും,  രവിയുടെ ഞാറ്റുപ്പുരയും  ഇപ്പോഴും   തസ്രാക്കിൽ  ഉണ്ട്.
ഓ. വി വിജയൻ ഈ ഗ്രാമത്തിന്റെ പാശ്ചാത്തലത്തിൽ ആണ് ഖസാക്കിന്റെ ഇതിഹാസം എഴുതിയത് എന്ന് കരുതപ്പെടുന്നു.
പാലക്കാട് തസ്രാക്കിൽ സ്ഥാപിതമായ കേരള സർക്കാറിന്റെ ഒ.വി വിജയൻ സമാരക കവാടം തസ്രാക്കിലെ ഓ വി വിജയന്റെ പ്രതിമ ഒ.വി വിജയൻ സ്മാരകത്തിലെ ഞറ്റുപുര, തസ്രാക്, പാലക്കാട്
തസ്കരവീരൻ (1957-ലെ ചലച്ചിത്രം)
പക്ഷിരാജാ സ്റ്റുഡിയോയിക്കുവേണ്ടി എം.എസ്. നായിഡു സംവിധാനം ചെയ്തു നിർമിച്ച മലയാള ചലച്ചിത്രമാണ് ' തസ്കരവീരൻ .
മഹാകവി നാമക്കൽ രാമലിംഗം പിള്ളയുടെ കഥയെ ആസ്പദമാക്കിയാണ് ഈ ചിത്രം എടുത്തിട്ടുള്ളത്.
കെടാമംഗലം സദാനന്ദൻ സംഭാഷണം എഴുതിയ ഈ ചിത്രത്തിനുവേണ്ടി അഭയദേവ് എഴുതി എസ്.എം. സുബ്ബയ്യനായിഡു സംഗീതസംവിധാനം നിർവഹിച്ച 9 ഗാനങ്ങളുണ്ട്.
സി.കെ. നാഗപ്പനും എൻ.ബി.എഫ്. മണിയും ചേർന്ന് ശബ്ദലേഖനവും ഡേവിഡും ദൊരസ്വാമിയും ചേർന്നു കഥയും പി.എസ്. ഗോപാലകൃഷ്ണൻ നൃത്തസംവിധാനവും നിർവഹിച്ചു.
സൈലൻ ബോസിനെ ഛായാഗ്രഹണത്തിന് വി. ദേവരാജൻ സഹായിച്ചു.
എസ്.വി. നാഥനും എ. മോഹനും ചേർന്നു പ്രോസസ്സ് ചെയ്ത ഫിലിം ബി. രാമകൃഷ്ണബാബു എഡിറ്റ് ചെയ്തു.
അനന്തൻ നിശ്ചല ഛായാഗ്രാഹകനായപ്പോൾ സഹസംവിധായകൻ ആർ. ബാലു ആയിരുന്നു.
ചമരിയാ ടാൽക്കീസ് വിതരണം നിർവഹിച്ച ഈ ചിത്രം 1957 നവംബർ 29-ന് പ്രദർശനം ആരംഭിച്ചു.
അഭിനേതാക്കൾ സത്യൻ തിക്കുറിശ്ശി സുകുമാരൻ നായർ കൊട്ടാരക്കര ശ്രീധരൻ നായർ പി.എ. തോമസ് എസ്.പി. പിള്ള കുണ്ടറ ഭാസി രാഗിണി പ്രിയദർശിനി കാഞ്ചന ആറന്മുള പൊന്നമ്മ സുകുമാരി കെടാമംഗലം സദാനന്ദൻ പിന്നണിഗായകർ ലതാമങ്കേഷ്കർ എം.എൽ. വസന്തകുമാരി പി. ലീല രാധാ ജയലക്ഷ്മി ശാന്ത പി. നായർ ശ്രീനിവാസ് റാവു അവലംബം പുറത്തേക്കുള്ള കണ്ണികൾ ഇന്റ്ർനെറ്റ് മൂവി ഡേറ്റാബേസിൽ നിന്ന് തസ്കരവീരൻ
തസ്കരൻ മണിയൻ പിള്ളയുടെ ആത്മകഥ
മണിയൻപിള്ള എന്ന കുപ്രസിദ്ധ മോഷ്ടാവിന്റെ ജീവചരിത്രമാണ് തസ്കരൻ മണിയൻപിള്ളയുടെ ആത്മകഥ.
അതിസാഹസികമായ ഈ ജീവിതകഥ എഴുതിയത് ജി.ആർ. ഇന്ദുഗോപൻ .
ഡി.സി.ബുക്സാണ് ഈ  പുസ്തകം പ്രസിദ്ധീകരിച്ചിരിക്കുന്നത്.
1950-ൽ കൊല്ലം ഇരവിപുരം വാളത്തുംഗലിൽ ജനിച്ച മണിയൻപിള്ള 1970 കളിൽ കേരളത്തിലെ കുപ്രസിദ്ധ മോഷ്ടാക്കളിൽ ഒരാളായിത്തീർന്നു.
1983-ൽ കർണ്ണാടക നിയമസഭയിലേയ്ക്ക് മത്സരിക്കാൻ ഒരുങ്ങുന്ന സമയത്ത് കേരള പോലീസ് അറസ്റ്റ് ചെയ്തു.
നഞ്ചൻകോട് എക്സിക്യൂട്ടീവ് മജിസ്ട്രേറ്റിൻറെ അധീനതയിൽ ആ സമയത്തെ ആസ്തികൾ ലേലം ചെയ്ത വകയിൽ മാത്രം 93 ലക്ഷം രൂപയുണ്ടായിരുന്നു.
തസ്ലീമ നസ്റീൻ ഇംഗ്ലീഷ് വിലാസം https://ml.wikipedia.org/wiki/Taslima_Nasrin
ഒരു ബംഗ്ലാദേശി എഴുത്തുകാരിയാണ്‌ തസ്ലീമ നസ്റിൻ (ബംഗാളി: তসলিমা নাসরিন).
വധഭീഷണിയെത്തുടർന്ന് 1994 -ലാണ് അവർ ബംഗ്ലാദേശ് വിട്ടു.
സ്വീഡിഷ് പൗരത്വമുള്ള അവർ 20 വർഷമായി യു.എസ്സിലും യൂറോപ്പിലും ഇന്ത്യയിലുമായാണ് കഴിഞ്ഞിരുന്നത്.
1962 ഓഗസ്റ്റ് 25-ന്‌ ബംഗ്ലാദേശിലെ മൈമെൻസിങിൽ ജനിച്ചു.
ആദ്യകാലത്ത് ഡോക്ടറായിരുന്ന തസ്ലീമ പിന്നീട് എഴുത്തുകാരി, സ്ത്രീപക്ഷപ്രവർത്തക, മനുഷ്യാവകാശപ്രവർത്തക എന്നീ നിലകളിൽ പ്രശസ്തയായി. 'ലജ്ജ' എന്ന നോവൽ തസ്ലീമയെ മതമൗലികവാദികളുടെ നോട്ടപ്പുള്ളിയാക്കി.
1994 മുതൽ വിവിധ രാജ്യങ്ങളിൽ കഴിഞ്ഞു വന്ന തസ്ലിമയ്ക്ക് 2004-ൽ ഇന്ത്യ താമസം അനുവദിച്ചിരുന്നു.
ഇത് ഇടയ്ക്കിടെ കേന്ദ്രസർക്കാർ പുതുക്കി നൽകിയിരുന്നെങ്കിലും 2008-ൽ മുസ്ലിം സംഘടനകളുടെ വധഭീഷണിയെ തുടർന്ന്, കേന്ദ്രസർക്കാർ ഇവരെ വീട്ടുതടങ്കലിൽ വെച്ചു.
തുടർന്ന്, വിദേശത്തേക്കു പോയ അവർ 2011-ൽ ഇന്ത്യയിൽ തിരിച്ചെത്തി.
ഡൽഹിയിലെ രഹസ്യകേന്ദ്രത്തിൽ പോലീസ് സംരക്ഷണയിലായിരുന്നു തസ്ലിയുടെ താമസം.
2014 ഓഗസ്റ്റിൽ   ഇന്ത്യയിലെ താമസാനുമതി കേന്ദ്രസർക്കാർ റദ്ദാക്കി.
രണ്ടു മാസത്തെ ടൂറിസ്റ്റ് വിസ മാത്രം തസ്ലിമയ്ക്ക് നൽകാൻ തീരുമാനിച്ചു.
2015 ആഗസ്ത് വരെ വിസയ്ക്ക് കാലാവധിയുണ്ടായിരിക്കെ 2015 ൽ അമേരിക്കയിലേക്ക് താമസം മാറി.
അൽഖ്വെയ്ദ ബന്ധമുള്ള ബംഗ്ലാദേശിലെ മതമൗലിക ശക്തികളുടെ ഭീഷണി കണക്കിലെടുത്തായിരുന്നു ഇത്.
അവലംബം Taslima Nasrin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തസ്ലിമ അക്തർ ഇംഗ്ലീഷ് വിലാസം https://ml.wikipedia.org/wiki/Taslima_Akhter
ഒരു ബംഗ്ലാദേശ് പ്രവർത്തകയും ഫോട്ടോഗ്രാഫറുമാണ് തസ്ലിമ അക്തർ (ജനനം 1974).
ധാക്ക യൂണിവേഴ്‌സിറ്റിയിലും പത്‌ഷാല എന്ന ഫോട്ടോഗ്രാഫി സ്‌കൂളിലും നിന്ന് ബിരുദം നേടിയിട്ടുണ്ട്.
നിരവധി ആക്ടിവിസ്റ്റ് സംഘടനകളിൽ അംഗമാണ്.
2013 ൽ റാണ പ്ലാസയുടെ തകർച്ച രേഖപ്പെടുത്തുന്നതിനിടയിൽ ഒരു സ്ത്രീയും പുരുഷനും പരസ്പരം കൈകളിൽ മരിച്ചുപോയതിന്റെ ഫോട്ടോയെടുക്കുകയും സംഭവത്തിന്റെ ദൃക്സാക്ഷിയാകുകയും ചെയ്തു.
1974 ൽ ബംഗ്ലാദേശിലെ ധാക്കയിലാണ് തസ്ലിമ അക്തർ ജനിച്ചത്.
ശാസ്ത്രത്തിലും പൊതുഭരണത്തിലും ബിരുദാനന്തര ബിരുദം നേടിയ അക്തർ ധാക്ക സർവകലാശാലയിൽ നിന്ന് ബിരുദം നേടി.
യൂണിവേഴ്സിറ്റിയിൽ ആയിരുന്നപ്പോൾ ബംഗ്ലാദേശ് സ്റ്റുഡന്റ്സ് ഫെഡറേഷനിൽ അംഗമായിരുന്നു.
ഷാഹിദുൽ ആലം സ്ഥാപിച്ച ധാക്കയിലെ ഫോട്ടോഗ്രാഫി സ്കൂളായ പത്‌ഷലയിൽ ഫോട്ടോ ജേണലിസം പഠിച്ചു.
2008 ലെ ബംഗ്ലാദേശിലെ രാഷ്ട്രീയ അടിയന്തരാവസ്ഥയിലെ അനുഭവത്തിന്റെ ഭാഗമായാണ് ഫോട്ടോഗ്രാഫിയിലൂടെ സാമൂഹികവും പാരിസ്ഥിതികവുമായ പ്രശ്നങ്ങൾ ശ്രദ്ധയിൽപ്പെടുത്താൻ അവർ ശ്രമിക്കുന്നത്.
2012 ൽ തസ്രീൻ ഗാർമെന്റ്സ് ഫാക്ടറിയിൽ തീപിടിത്തമുണ്ടായവരിൽ അക്തറും ഉൾപ്പെടുന്നു.
ബംഗ്ലാദേശിലെ നിരവധി നഗരങ്ങളിലും ഇന്ത്യയിലെ നന്ദിഗ്രാമിലും പദ്ധതികളിൽ അക്തർ പ്രവർത്തിച്ചിട്ടുണ്ട്.
അവരുടെ പ്രവർത്തനം 2010 ൽ മാഗ്നം ഫൗണ്ടേഷൻ സ്കോളർഷിപ്പ് സ്വീകരിക്കുന്നതിലേക്ക് നയിച്ചു.
അവരുടെ ചിത്രം നിരവധി രാജ്യങ്ങളിൽ പ്രദർശിപ്പിച്ചിട്ടുണ്ട്.
വനിതാ സംഘടനയായ ബിപ്ലോബി നാരി സംഘതി, ഇടതുപക്ഷ പ്രവർത്തക ഗ്രൂപ്പായ ഗണസംഘതി അൻഡോളൻ എന്നിവയിലെ അംഗമാണ് അക്തർ.
ഗാർമെൻറ്സ് സ്രാമിക് സംഗഥന്റെ (ഗാർമെന്റ് വർക്കേഴ്സ് യൂണിയൻ) കോർഡിനേറ്റർ കൂടിയാണ് അവർ.
[ കൂടാതെ, അവർ പാതശാലയിൽ പഠിപ്പിക്കുന്നു.
അവരുടെ ഫോട്ടോഗ്രാഫിയിൽ അക്തറിന്റെ രാഷ്ട്രീയം സ്വാധീനം ചെലുത്തുന്നു.
അന്തിമ ആലിംഗനം
2013 ഏപ്രിലിൽ റാണ പ്ലാസ തകർച്ചയെത്തുടർന്ന് അക്തറും പത്‌ശാലയിൽ നിന്നുള്ള മറ്റ് ഫോട്ടോഗ്രാഫർമാരും അവിടെ മരിച്ചവരുടെ ജീവിതം രേഖപ്പെടുത്താൻ ശ്രമിച്ചു.
രക്ഷാപ്രവർത്തനത്തിലും പങ്കെടുത്തു.
ഈ കഥകൾ പിന്നീട് ചോബിഷ് ഏപ്രിൽ: ഹസാർ പ്രാനർ ചിറ്റ്കർ (ഏപ്രിൽ 24: ആയിരം ആത്മാക്കളുടെ നിലവിളി) എന്ന പേരിൽ ഒരു പുസ്തകമായി പ്രസിദ്ധീകരിച്ചു.
വസ്ത്രനിർമ്മാണ തൊഴിലാളി യൂണിയനുമായുള്ള അക്തറിന്റെ പ്രവർത്തനവുമായി ബന്ധപ്പെട്ടായിരുന്നു പ്രസിദ്ധീകരണം.